钦定古今图书集成/明伦汇编/氏族典/第072卷 > 朱见澍
## 钦定古今图书集成/明伦汇编/氏族典/第072卷 > 朱见澍

按《名山藏分藩记》：秀怀王见澍母高淑妃，英宗居南
宫时生，以后元年封。成化中之国。汝宁国隘，宦者请
迁先师庙广之，王曰：“迁庙广府，其为避尊乎？使小子
之居，近学宫所乐也。”王读书至“《戡黎》之篇，二长史争
论，左长史曰：‘戡黎者，武王也。《史记》载纣使胶鬲观兵，
胶鬲问之曰：‘西伯曷为而来？西伯盖武王，右长史曰’’”：
文王也。文王脱羑里之囚，献洛西地，纣赐之弓矢𫓧钺，得专征为西伯，非文王而何？二长史争至强。王曰：
“先皇帝简二先生为小子说《书》，固谓能解颐举隅。二
先生即所见，不嫌往复，何至争颜色？”王十六年薨，亡
子除。